Gajdoš, Peter, minister obrany SR (2019-09-10):
Ak dovolíte, iba pár faktických poznámok k tomu, čo bolo povedané. Ja v podstate, pán Heger, pán poslanec Heger, pán poslanec Hrnko, ďakujem za podporu, pretože zopár faktov, ktoré poviem z hľadiska toho, ako bolo povedané. Áno, máte pravdu, pán poslanec Heger, ten návrh Spojených štátov amerických, Cubic Applications, kde ste boli, skutočne sa neosvedčil, hej, z toho dôvodu, pretože pre americká armádu tento systém môže fungovať, ale nie pre takú malú, ako máme my Ozbrojené sily Slovenskej republiky. A skutočne sa ukázalo v nahote, že to takto nemôže fungovať, a preto cieľom, tak ako som spomínal, dnešnej tej novely, ktorú navrhujeme, zatraktívniť službu profesionálnych vojakov tak, aby vojenské povolanie sa stalo konkurencieschopným. A skutočne na trhu práce sme stratili spôsobilosti a chýbajú nám vojaci. A je to realita. A preto pokiaľ si myslíte, že týmto návrhom, keď ste si to prep..., prečítal..., prepočí..., prečítali ohľadom vplyvov, keď v roku 2020 bude investované do platov profesionálnych vojakov 79,5, v roku 2021: 103,6, v roku 2022: 118, tak som presvedčený o tom, že to ide vojakom. To nejde ministrovi obrany do vrecka. To je realita. Prepáčte, ale to je skutočne... A máte pravdu, moderné ozbrojené sily o tých F16, ktoré spomínate, alebo teda ďalšia bojová technika potrebujú výcvik. U nás 12,5-tisíc vojakov sa v roku 2018 vystriedalo v zahraničných misiách a vo výcviku. To je viac ako profesionálnych vojakov. Čiže každý vojak bol minimálne v zahraničí a na výcviku. Čiže toto je skutočne realita. A pokiaľ sa týka, príklad poviem, platových tried, tak, samozrejme, vychádzali sme z priemernej mesačnej mzdy zamestnanca v hospodárstve Slovenskej republiky, čo je 10 050 eur, a tým sme vychádzali u vojaka druhého stupňa a u poručíka sme vychádzali z 1,2-násobku a to je 1 575. To znamená, že ja potom ešte vnútorným predpisom upravím tieto náležitosti podľa toho, na akej funkcie ten profesionálny vojak je, po tom, čo aj vy voláte. Takže v podstate ďakujem za podporu. A čo sa týka vystrojenia vojakov, áno, absolútne s vami súhlasím, ale výsledkom motivácie vojakov, pokiaľ ste videli oslavy Slovenského národného povstania, 75. výročie, tak to bolo to nadšenie vojakov a vystrojenie a moderné ozbrojené sily. Ja neviem, čo viacej ešte sa dá. To bola investícia jednoznačná. A pokiaľ si myslíte, že za tri a pol roka na mojej funkcii 40 mil. eur a z toho, samozrejme, každý vojak má náležitosti, ktoré potrebuje, je málo, tak sa pýtam, treba prísť do skladov. Ja som pozval novinárov do skladov na piatok. Nech sa páči, spravte poslanecký prieskum. Poďte sa pozrieť. To je skutočne realita, ktorá, ktorá nepustí. A čo sa týka tých informácií, ktorý tieňový minister alebo pán generál Macko dávajú, to sú skutočne niektorí profesionálni vojaci, ktorí chcú vidieť niečo zlého. Nevravím, že robíme všetko výborne, to v žiadnom prípade nie. Ale snažíme sa, aby každý vojak dostal to, čo mu prináleží. A pán generál Macko kritizuje to, čo spracoval, dlhodobý plán rozvoja a výstavby a modernizáciu, myslím si, že to je veľké, veľké pokrytectvo. Ja obhajujem to, čo vláda Slovenskej republiky schválila, že od 1. 2. 2020 z toho dôvodu, že sa hľadali možnosti, aby sme nejakým spôsobom napravili alebo umožnili aj ostatným zborom, či je to policajtom, alebo väzenskej a justičnej stráže, v zmysle ich zákona č. 73, za ktorý ja nezodpovedám, ospravedlňujem sa, ale to musí byť nejaký iný konsenzus riešenia záležitostí. Ja im v každom prípade doprajem a riešim záležitosti profesionálnych vojakov. Takže verím tomu, že aj s týmto zákonom, pokiaľ podporíte ho, budú profesionálni vojaci spokojní a zabezpečíme tie moderné ozbrojené sily, pretože F16, UH-60 a ostatná bojová technika, ktorá k nám ide, vrátane radarov, pretože poviem otvorene, všetka bojová technika vrátane radarov je po životnosti. Pýtam sa, z hľadiska bezpečnosti práce je to reálne? Nie. Ďakujem velice pekne.